
Önkéntes fiatalok - fiatal önkéntesek

TDK munkám a 15-29 éves magyarországi fiatalok önkéntességének kérdéskörét vizsgálja. Célom, hogy feltárjam a fiatalok önkéntességhez való viszonyát és ez által aktivitásukat ebben a tevékenységben.
Dolgozatom első részében bemutatom kérdőíves felmérésemet, illetve annak eredményeit, amelyet az önkéntesség megítéléséről, hasznosságáról készítettem. Ezt követően öt interjún keresztül láttatom az intézményi szintű önkéntesség jelentőségét, társadalmi hasznosságát.
Munkám fontos megállapítása, hogy a megkérdezett fiatalok, fiatal felnőttek fontosnak és hasznosnak tartják az önkéntességet a mai magyar társadalomban, azonban nem látnak elég lehetőséget arra, hogy ilyen fajta tevékenységi formát végezzenek – legalábbis itthon. A legtöbb megkérdezett az önkéntességről már hallott, de a tartalmi jelentését nem ismeri. Ezért egységes önkéntes definíciót kellene alkalmazni, amely összefoglalja az önkéntesség tartalmi jelentését. Olyan önkéntes rendszert kell létrehozni Magyarországon, amelybe a fiatalok időben be tudnak kapcsolódni és a megszerzett tudást, tapasztalatokat a későbbi tanulmányaik során is hasznosítani tudják. A már meglévő fogadó szervezeteket kell elérhetővé tenni a fiatalok számára.



